Belydenis van Belhar » Belhar ‘gaan oor meer as blote aanvaarding’ – Jana van der Merwe
HomeAnder bydraesBelhar ‘gaan oor meer as blote aanvaarding’ – Jana van der Merwe
[…] Belhar ‘gaan oor meer as blote aanvaarding’ – Jana van der Merwe […]
November 3, 2011 at 18:49 | #
‘n Mens kan verstaan dat daar – by die aanvaarding van ‘n nuwe belydenisskrif – groot drif is om dit te bestudeer en “die teologiese inhoud te omarm en doelgerig uit te leef.” Dit behoort ook te geld vir die bestaande belydenisskrifte. Byvoorbeeld die Dordtse Leerreëls. Mens hoor selde van ‘n passie in die kerk om die Dordtse Leerreëls se inhoud doelgerig uit te leef. Tot watter mate omarm ons die leer van verkiesing én verwerping (dat God by sommige mense verbygegaan het) (1:15) soos dit in die DL geleer word? Tot watter mate omarm ons die waarheid dat bekering nie ‘n voorwaarde vir redding is nie (1:10), dat Jesus se kruisdood slegs die uitverkorenes met God versoen het (limited atonement) (2:8), dat universele versoening ‘n dwaling is (vvd 2:5), dat die vrye wil van die mens ‘n dwaling is (vvd 2:6), dat die uitverkiesing nie plaasgevind het op grond van vooruitgesiene geloof nie (1:9, vvd 1:5), dat geloof nie aangebied word aan die vrye wil van die mens nie (3/4:14), dat samewerking van genade en vrye wil (sinergisme) ‘n dwaling is (vvd 3/4:9), die feit dat die uitverkiesing in die gemeente geleer moet word (1:15) ensovoorts, ensovoorts.
Ek is bang dat Belhar op die ou end in die praktyk die enigste belydenisskrif gaan word en die Drie Formuliere nog dieper wegsink as wat hulle tans versonke is.